Сустрэча адчынілася прывітальнымі словамі спадара Фраймута Дувэ і прэзыдэнта Беларускай Асацыяцыі Журналістаў спадарыні Жаны Літвіной. Адразу зазначу, што акрамя прадстаўнікоў БАЖ і некаторых незалежных мэдыяў, сярод якіх кіраўнік цэнтру прававой дапамогі СМІ прафэсар Пастухоў, галоўныя рэдактары некаторых рэгіянальных газэтаў, у Вену прыехалі прадстаўнікі Беларускага тэлебачаньня і газэты "Советская Белоруссия". Прысутнічала таксама намесьніца старшыні Дзяржкамдруку Беларусі спадарыня Ананіч. Хаця, як падкрэсьліваюць у апараце Фраймута Дувэ, гэтыя журналісты не ўваходзілі ў склад афіцыйнай журналісцкай дэлегацыі Беларусі, яны ўдзельнічалі ў дыскусіі на роўных правох. Спадарыня Ананіч, у прыватнасьці, выказалася ў тым сэнсе, што беларускія незалежныя СМІ "раскачваюць сытуацыю".